Roland Allen

Roland Allen (født 29. desember 1868 i Bristol i England, død 9. juni 1947 i Nairobi i Kenya) var en anglikansk prest, misjonær og missiolog. 


== Liv og virke ==


=== Bakgrunn ===
Roland Allen var sønn av en anglikansk prest, men ble foreldreløs tidlig i livet. Han gikk på Bristol Grammar School og kunne ved hjelp av studiestipend fortsette ved St. John's College ved universitetet i Oxford. Allen studerte også ved (anglo-katolske) Leeds Clergy Training School.Han ble presteviet i 1893. 


=== Kinamisjonen ===
I to perioder virket han i det nordlige Kina for Society for the Propagation of the Gospel. Første periode var fra 1895 til 1900; det kom til sin avslutning på grunn av bokseropprøret. Under dette opprøret måtte Allen søke tilflukt i den britiske legasjon i legasjonsområdet i Beijing. Hans skildringer av denne beleiringen er blant de viktigste kilder for disse begivenheter. Han var kapellan der under meget av den beleiringen som fulgte sommeren 1900. 
Etter en hvileperiode hjemme i England kom han tilbake til Kina i 1902, men måtte snart gjøre vendereis av helsegrunner. 


=== Missiologi ===
Vel hjemme utviklet han nye tanker om misjonsarbeide, som stod i kontrast med meget av den missiologi som ellers var fremhersklende på den tid.     
Allen ble en talsmann for at man måtte strebe etter å etablere kirker som fra begynnelsen av ville være selvfinansierende, selvutbredende og selvregjerende, tilpasset de lokale forhold på en måte som hindret at de ble blåkopier av vestlig kristendom. Disse synspunktene ble han styrket i under en reise til India i 1910 og ved senere forskning i Canada og Østafrika. På denne bakgrunn forfattet Allen boken Missionary Methods som kom ut i 1912.  
Allens tilnærming søkte også næring i studiet av apostelen Paulus' misjonsmetoder slik de er beskrevet i Bibelen. Hans synsmåter ble etterhvert svært innflytelsesrike. Selv ble Allen mer og mer desillusjonert med de etablerte kirker. 
Han tilbragte de siste av sine år i Kenya, der han etablerte en egen og nokså særegen kirke. 


== Verker ==
The Siege of the Peking Legations, 1901
Missionary methods : St. Paul's or ours : a study of the church in the four provinces, London : R. Scott, 1912
Missionary principles, London : R. Scott, 1913
Pentecost & the World: the revelation of the Holy Spirit in the 'Acts of the Apostles', 	London : Oxford University Press, 1917
Educational principles and missionary methods : the application of educational principles to missionary evangelism, London : R. Scott, 1919
Missionary survey as an aid to intelligent co-operation in foreign missions, (co-authored with Thomas Cochrane), London : Longmans, Green, 1920
Voluntary clergy, London : SPCK, 1923
The spontaneous expansion of the church : and the causes which hinder it, London : The World dominion press, 1927
Devolution and its real significance, (co-authored with Alexander McLeish), 1927
Sidney James Wells Clark. A vision of foreign missions, 1937


=== Moderne utgivelser ===
The Ministry of the Spirit. Selected Writings, Cambridge: Lutterworth Press, 2006, ISBN 978-0-7188-9173-2; edited by David M. Paton; foreword by Lamin Sanneh.
Missionary Methods. St Paul's or Ours?, Cambridge: Lutterworth Press, 2006, ISBN 978-07188-9168-8; foreword by Bishop Michael Nazir-Ali.
Missionary Principles and Practice, Cambridge: Lutterworth Press, 2006, ISBN 978-0-7188-9170-1; foreword by Brian Stanley.
The Sponataneous Expansion of the Church and the Causes which Hinder it., Cambridge: Lutterworth Press, 2006, ISBN 978-0-7188-9171-8; foreword by Bishop Michael Turnbull.
Reform of the Ministry. A Study in the Work of Roland Allen, Cambridge: Lutterworth Press, 2006, ISBN 978-0-7188-9103-9; edited by David M. Paton.


=== Biografi ===
Hubert Allen: Roland Allen: Pioneer, Priest and Prophet, Grand Rapids, Eerdmans, 1995


== Referanser ==


== Eksterne lenker ==
(en) Verker av Roland Allen i Prosjekt Gutenberg
The Spontaneous Expansion of the Church